Մեգան Լի

Մեգան Լի (սեպտեմբերի 18, 1995(1995-09-18), Լոս Անջելես, Կալիֆոռնիա, ԱՄՆ), կորեա-ամերիկացի երգչուհի, երգերի հեղինակ և դերասանուհի, որն առավել հայտնի է Make It Pop ֆիլմում կատարած Սուն Հայ Սոնի դերով և YouTube-ում ներկայացված իր հոլովակներով։  2013 թվականի փետրվարին Մեգան Լին պայմագիր է կնքել Քիմ Թե Ուոյի (g.o.d խմբի նախկին առաջատար երգիչ) Soul Shop Entertainment լեյբլի հետ մինչև 2014 թվականի նոյեմբերին։ Մեգան Լին XO-IQ-ի անդամ է, նկարահնվել է Nickelodeon-ի Make It Pop սերիալում։ Նա մասնակցել է երաժշտական տաղանդների The Voice ամերիկյան շոուի 14-րդ եթերաշրջանին։


== Կենսագրություն ==
Լին իր կարիերան սկսել է 10 տարեկանից՝ զբաղվելով դերասանությամբ, պարելով և երգելով։ Նա նկարահանվել է ՄաքԴոնալդսի, Verizon, և Nintendo (the Nintendo DS), Bratz, Wal-Mart, Big Lots, Trix  մի շարք գովազդներում, ինչպես նաև հեռուստատեսային նախագծերում, ինչպիսիք են Crash հեռուստասերիալը, Kidz Bop,  Nickelodeon-ի iCarly, Nickelodeon-ի Kid Choice մրցույթը,  Disney-ի Get Connected-ը, 3 Minute Game Show  և տարբեր անկախ ֆիլմային նախագծեր և հարավկորեական MBC Star Audition - The Great Birth (위대한 탄생) հայտնի շոուի 1-ին (և երկրորդ) եթերաշրջանին, որ ստեղծվել է Հարավային Կորեայի հիմնական հեռարձակման ցանցերից մեկում (MBC): MBC-ի Star Audition-ի երկրորդ եթերաշրջանում մի շարք այլ մասնակիցներից Լենա Փարկն անձամբ ընտրել է Մեգանին՝ դառնալով նրա մենթորը։ Մեգանը երկրորդ եթերաշրջանի ավարտին զբաղեցրել է 13-րդ տեղը։


== Ֆիլմ և հեռուստատեսություն ==
Լին նկարահանվել է Nickelodeon-ի Make It Pop շոուին։ Նա շոուի երեք հիմնական աստղերից մեկն էր և հանդես է եկել "Sun Hi Song" անունով։ Սերիալի համապրոդյուսերն է Նիք Քեննոնը։
2008 թվականին Լին արժանացել է Nickelodeon-ի Երեխաների ընտրություն մրցանակին Լավագույն ելույթ կատերգորիայում։ Մեգան Լին մարմնավորել է Հյորրիին «Իմ առաջին սերը» կարճամետրաժ ֆիլմ/երաժշտական հոլովակում, որի ռեժիսորը եղել է Ռոքի Ջոն, իսկ Արդեն Չոյի մարմնավորում է Հյորրիին ծեր տարիքում։ 2008 թվականին Լին նկարահանվել է որպես Ջուլի Disney-ի "Disney Get Connected" հեռուստասերիալի մի քանի դրվագներում։ Նա նաև մարմանվորել է Ջի Սանին Crash-ի էպիզոդում, որում նկարահանվել է Դենիս Հոփերի, Թոմ Սայզմորի, Բրայան Թիի և Քելվին Հեն Յիի հետ միասին։


== Երաժշտություն ==
Լին գրել է օրիգինալ երգեր և որպես անկախ արտիստ թողարկել երեք սինգլ՝ "In The Future", "Love, Laugh & Live" և "Destiny":  "Love, Laugh & Live"-ը Մեգանի առաջին պաշտոնական երաժշտական տեսահոլովակն է, որի ռեժիսորն է Սթիվ Նգույեն։ "Destiny" երգի հիման վրա նույնպես նկարահանվել է տեսահոլովակ, որի ռեժիսորը Թիմոթի Թաուն է։ Մեգան Լին թողարկել է երաժշտական տեսահոլովակ և երգ Kim Tae-woo-ի հետ, որը կոչվում է «Oppa»:
Մեգանի առաջին պաշտոնական երգը, որ թողարկվել է Soul Shop Entertainment-ի հետ աշխատելու ընթացքում, կոչվում է "8dayz" (կարդացվում է՝ 8 Days), որը թողարկվել է 2014 թվականի մայիսի 15-ին։ Երգի ստեղծմանը մասնակցել է B2ST-ի Յոն Չուն Հյոնը, ինչպես նաև գերմանացի կոմպոզիտորներ Անդրեաս Բարտելը և Ռյուդիգեր Սչրամմը, ով նաև համագործակցել է K-pop-ի վետերան երգիչ Նամիի հետ։
Մեգան Լիի վոկալը ներառվել են նաև g.o.d խմբի վերամիավորումից հետո ստեղծված "The Story of Our Lives" երգում։ Երգի տեսահոլովակը թողարկվել է 2014 թվականի հուլիսի 11-ին, և խումբի անդամները տասը տարվա ընդմիջումից հետո առաջին անգամ երգել են միասին։
2014 թվականի նոյեմբերի 10-ին Մեգան Լին հայց է ներկայացրել Սեուլի դատարան ընդդեմ Soul Shop Entertainment-ի՝ պահանջելով չեղարկել իրենց հինգ տարվա պայմանագիրը։ Մեգանն իր նեկայացուցչի միջոցով պնդել է, որ իրեն բանավոր կերպով խիստ կերպով վիրավորել է ղեկավարության անդամներց մեկը, և վախեցնելու այդ տակտիկան օգտագործվել է նրանց կամքն իրեն պարտադրելու համար։ Նա նաև պնդել է, որ պայմանագիրը կնքվել է իր անունից, բայց առանց իր համաձայնության, իր անունով բանկային կեղծ հաշիվը նույնպես բացվել է առանց իր համաձայնության և իրեն վերաբերող ֆիանանսական հարցերը Soul Shop-ի կողմից կատարվել են ոչ թափանցիկ կերպով, ինչպես խոստացել էին իրեն լեյբլի հետ կնքված պայմանագրի համաձայն։
2015 թվականի մարտին Մեգան Լին դարձել է  XO-IQ-ի անդամ, որի կազմում ընդգրկված են եղել ֆիլիպինա-կանադացի Լուիզա Թրանկոն և սինգապուրա-կանադացի Էրիկա Թեմը։


=== The Voice ===
2018 թվականին Մեգան Լին մասնակցել է ամերիկյան The Voice-ի 14-րդ եթերաշրջանին։ 2018 թվականի մարտի 6-ին հեռարձակված թողարկումում նա ներկայացրել է "Killing Me Softly with His Song" երգը, և Ալիշա Քիզը շրջվել է։ Մենամարտեր փուլում, որ հեռարձակվել է 2018 թվականի մարտի 19-ին, նա հանդես է եկել Ալիշայի թիմում իր թիմակից Ջոնի Բլիսի հետ, որոնք ներկայացրել են Բրունո Մարսի  "Versace on the Floor" երգը։ Ալիշա Քիզը ընտրել է Բլիսին, և Մեգան դուրս է մնացել նախագծից։


== ՅուԹուբ ==
Մեգանը առավել հայտնի է տարբեր երգերի իր քավերներով, որոնք նա ներկայացնում է ՅուԹուբում։ Նրա ստեղծած քավերներից հայտնի են Քրիստինա Ագիլերայի "I Will Be", Բրունո Մարսի "Lazy Song", Լիլ Ուեյնի "How to Love", Քելլի Քլարկսոնի "Stronger (What Doesn't Kill you)" և այլ երգերի հիման վրա ստեղծվածները։ Նա նաև ստեղծել է այլ երգերի քավերներ և համագործակցել ՅուԹուբյան այլ արտիստների հետ, օրինակ՝ 2011 թվականին նա ստեղծել է Cee Lo Green-ի "Forget You" երգի քավերը Արդեն Չոյի հետ։ 2011 թվականին Մեգանը հաղթել է նաև 2NE1-ի "Lonely" քավերների մրցույթում, որտեղ ներկայացրել է 2NE1-ի "Lonely" սինգլի քավերը, և մեկնել է Կորեա՝ հանդիպելու խմբի հետ։ Նա նաև ներկայացրել է Ադելի "Someone Like You" երգի քավերը Սանգհա Ջանգի հետ։ 2012 թվականին Մեգան Լին հաղթեել է Ջեյսոն Մրազի և Warner Music Korea-ի հովանավորությամբ անցկացված քավերների մրցույթում և Մրազի հետ ստեղծել է "Lucky"  դուետը, որը բազմաթիվ դիտումներ է ունեցել ՅուԹուբում։ Նա նաև համագործակցել է ակուստիկ կիթառիստ Սանգհա Ջանգի հետ՝ ստեղծելով հայտնի  K-pop երգերի քավերներ, ինչպիսին է BIGBANG-ի "Monster"-ը։


== Ֆիլմագրություն ==


=== Ֆիլմ ===


=== Հեռուսատեսություն ===


== Սկավառակագրություն ==


=== Օրիգինալ սինգլներ ===


=== Համագործակցությամբ ստեղծված սինգլներ ===


=== Քավերներ ===


== Ծանոթագրություններ ==


== Արտաքին հղումներ ==
http://www.hellomeganlee.com/ Մեգան Լի. պաշտոնական կայք
Megan Lee Archived 2016-03-03 at the Wayback Machine. on Soul Shop Entertainment